आंदोलनों के दौरान हुई हिंसा में सरकारी स्तर पर इतना कुतर्क पहले कभी नहीं देखा गया। किसान नेता महेंद्र सिंह टिकैत के नेतृत्व में अपनी मांगों को लेकर 1989 में इंडिया गेट पर पूरे हिंदुस्तान से किसान दिल्ली की सड़कों पर फैल गए थे। मुजफ्फरनगर का भोपा आंदोलन, मेरठ का कमीश्नीर आंदोलन, लाल किले पर किसानों के खिलाफ आए डंकल प्रस्ताव वापस लेने के लिए किए गए आंदोलन इतिहास में याद किए जाने वाले बड़े किसान आंदोलन हैं। इनमें हिंसा हुई, किसान शहीद भी हुए लेकिन सरकारों ने किसानों को बुलाकर बातचीत के ज़रिये बीच का रास्ता निकाला।